Kamu bisa jelasin ke aku soal Nimr al-Nimr dalam bahasa melayu?

Nimr Baqir al-Nimr ( Nimr Bāqr an-Nimr; 1959 – 2 Januari 2016; juga dirumikan kepada Bakir al-Nimr, al-Nemr, al-Namr, al-Nimer, al-Nemer, al-Namer), umum digelar Sheikh Nimr, ialah seorang Syeikh Syiah di al-Awamiyah in Wilayah Syarqiyah, Arab Saudi yang penangkapan dan hukuman matinya mencetuskan ketegangan hubungan antara kerajaan-kerajaan Syiah dan Sunah. Beliau terkenal dalam kalangan belia dan sering membidas kerajaan Arab Saudi di samping menyeru akan pilihan raya di Arab Saudi. Beliau ditangkap oleh pihak berkuasa Saudi pada 2006, ketika beliau didakwa dirinya tertindas oleh Mabahith. Pada 2009, beliau membidas pihak berkuasa Saudi serta berhujah bahawa hak-hak rakyat Syiah Saudi tidak dihormati, maka Wilayah Syarqiyah harus berpecah dari Arab Saudi.</ref> Pihak berkuasa Saudi bertindak balas dengan mencekup beliau dan 35 orang lagi. Sewaktu peristiwa bantahan beramai-ramai di Arab Saudi pada tahun 2011-12, al-Nimr menyeru para penunjuk perasaan untuk menentang ugutan polis dengan "berjuang dengan tempikan suara" daripada bertindak ganas, sambil meramal kejatuhan kerajaan Saudi sekiranya penindasan berterusan. Akhbar Inggeris The Guardian menyifatkan al-Nimr sebagai salah seorang "ketua pemberontakan."

Pada 8 Julai 2012, polis Saudi menembak betis al-Nimr lalu mencekup beliau dalam peristiwa yang disifatkan oleh pihak polis sebagai "tembak-menembak." Polis Saudi turut menembak ke arah kerumunan ribuan orang yang membantah penangkapan al-Nimr, menyebabkan dua orang terbunuh iaitu Akbar al-Shakhouri dan Mohamed al-Felfel. Al-Nimr melancarkan mogok lapar dan khabarnya telah diseksa. Pusat Hak Asasi Manusia Asharq meluahkan kebimbangan atas kesihatan al-Nimr ketika mogok pada 21 Ogos dan menyeru bantuan antarabangsa untuk membolehkan beliau dilawati oleh sanak-saudara, peguam dan pejuang hak asasi manusia.

Pada 15 Oktober 2014, al-Nimr dijatuhi hukuman mati oleh Mahkamah Jenayah atas kesalahan "mengundang 'campur tangan asing' di Arab Saudi, 'ingkar' kepada pemerintah dan melawan angkatan keselamatan dengan senjata." Saudara beliau, Mohammad al-Nimr dicekup pada hari yang sama kerana men-tweet-kan maklumat tentang hukuman mati tersebut. Al-Nimr dimatikan pada 2 Januari 2016 di samping 46 orang lain. Penghukuman matinya itu dikecam oleh negara Iran dan ahli-ahli Syiah di seluruh Timur Tengah dan juga oleh tokoh-tokoh Barat dan ahli-ahli Sunah yang menentang amalan asabiyah (sektarian). Kerajaan Saudi menyatakan bahawa mayatnya tidak akan diserahkan kepada keluarga arwah.